CELEX: 32019D1941
Language: mt
Date: 2019-11-18 00:00:00
Title: Deċiżjoni tal-Kunsill (UE) 2019/1941 tat-18 ta’ Novembru 2019 dwar il-pożizzjoni li għandha tittieħed, f’isem l-Unjoni Ewropea, fil-Kumitat tal-EPA stabbilit mill-Ftehim Preliminari lejn Ftehim ta’ Sħubija Ekonomika bejn il-Komunità Ewropea u l-Istati Membri tagħha, minn naħa, u l-Parti Afrika Ċentrali, min-naħa l-oħra, fir-rigward tal-adozzjoni tal-lista ta’ arbitri

25.11.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 303/26
               
            
         DEĊIŻJONI TAL-KUNSILL (UE) 2019/1941
         tat-18 ta’ Novembru 2019
         dwar il-pożizzjoni li għandha tittieħed, f’isem l-Unjoni Ewropea, fil-Kumitat tal-EPA stabbilit mill-Ftehim Preliminari lejn Ftehim ta’ Sħubija Ekonomika bejn il-Komunità Ewropea u l-Istati Membri tagħha, minn naħa, u l-Parti Afrika Ċentrali, min-naħa l-oħra, fir-rigward tal-adozzjoni tal-lista ta’ arbitri
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel paragrafu tal-Artikolu 207(4) flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Il-Ftehim Preliminari lejn Ftehim ta’ Sħubija Ekonomika bejn il-Komunità Ewropea u l-Istati Membri tagħha, min-naħa, u l-Parti Afrika Ċentrali, min-naħa l-oħra (1) (minn hawn ’il quddiem “il-Ftehim”) ġie ffirmat f’isem l-Unjoni permezz tad-Deċiżjoni tal-Kunsill 2009/152/KE (2). Huwa qiegħed jiġi applikat b’mod proviżorju mill-4 ta’ Awwissu 2014.
                  
               
                     (2)
                  
                  
                     F’konformità mal-Artikolu 85(1) tal-Ftehim, il-Kumitat tal-EPA (Economic Partnership Agreement) għandu jfassal lista ta’ individwi li huma lesti u kapaċi li jservu bħala arbitri.
                  
               
                     (3)
                  
                  
                     Il-Kumitat tal-EPA, fil-laqgħa annwali tiegħu li jmiss, huwa mistenni jadotta deċiżjoni li tistabbilixxi l-lista ta’ individwi li huma lesti u kapaċi li jservu bħala arbitri.
                  
               
                     (4)
                  
                  
                     Jenħtieġ li tiġi stabbilita l-pożizzjoni li għandha tittieħed, f’isem l-Unjoni, fil-Kumitat tal-EPA, fir-rigward tal-adozzjoni tad-deċiżjoni prevista sa fejn din tkun vinkolanti fuq l-Unjoni.
                  
               
                     (5)
                  
                  
                     Jenħtieġ għalhekk li l-pożizzjoni tal-Unjoni fil-Kumitat tal-EPA tkun ibbażata fuq l-abbozz ta’ deċiżjoni li jinsab mehmuż,
                  
               ADOTTA DIN ID-DEĊIŻJONI:
         
            Artikolu 1
            Il-pożizzjoni li għandha tittieħed, f’isem l-Unjoni, fil-Kumitat tal-EPA stabbilit mill-Ftehim Preliminari lejn Ftehim ta’ Sħubija Ekonomika bejn il-Komunità Ewropea u l-Istati Membri tagħha, min-naħa, u l-Parti Afrika Ċentrali, min-naħa l-oħra, għandha tkun ibbażata fuq l-abbozz ta’ deċiżjoni tal-Kumitat tal-EPA li tadotta l-lista ta’ arbitri, li huwa mehmuż ma’ din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, it-18 ta’ Novembru 2019.
            
               
                  Għall-Kunsill
               
               
                  Il-President
               
               J. LEPPÄ
            
         
         
            (1)  ĠU L 57, 28.2.2009, p. 2.
         
            (2)  Id-Deċiżjoni tal-Kunsill 2009/152/KE tal-20 ta’ Novembru 2008 dwar l-iffirmar u l-applikazzjoni proviżorja tal-Ftehim Preliminari lejn Ftehim ta’ Sħubija Ekonomika bejn il-Komunità Ewropea u l-Istati Membri tagħha, fuq naħa waħda, u l-Parti Afrika Ċentrali, fuq in-naħa l-oħra (ĠU L 57, 28.2.2009, p. 1).
      
      
         
            ABBOZZ TA’
            DEĊIŻJONI nru ..../2019 TAL-KUMITAT TAL-EPA
            stabbilit mill-Ftehim Preliminari lejn Ftehim ta’ Sħubija Ekonomika bejn il-Komunità Ewropea u l-Istati Membri tagħha, min-naħa, u l-Parti Afrika Ċentrali, min-naħa l-oħra
            ta’ ...
            li tadotta l-lista ta’ arbitri
            IL-KUMITAT TAL-FSE,
            Wara li kkunsidra l-Ftehim Preliminari lejn Ftehim ta’ Sħubija Ekonomika bejn il-Komunità Ewropea u l-Istati Membri tagħha, min-naħa, u l-Parti Afrika Ċentrali, min-naħa l-oħra (minn hawn ’il quddiem “il-Ftehim”), iffirmat fi Brussell fit-22 ta’ Jannar 2009, u applikat fuq bażi proviżorja mill-4 ta’ Awwissu 2014, u b’mod partikolari l-Artikolu 85(1) tiegħu,
            Billi:
            
                        (1)
                     
                     
                        Taħt it-termini tal-Ftehim u ta’ din id-Deċiżjoni, il-Parti Afrika Ċentrali hija komposta mir-Repubblika tal-Kamerun.
                     
                  
                        (2)
                     
                     
                        Il-Ftehim jipprevedi li l-Kumitat tal-EPA għandu jistabbilixxi lista ta’ ħmistax-il individwu li huma lesti u kapaċi li jservu bħala arbitri għar-riżoluzzjoni tat-tilwim li jista’ jinqala’ bejn il-Partijiet,
                     
                  ADOTTA DIN ID-DEĊIŻJONI:
            
               Artikolu 1
               
                  1.   Il-lista ta’ ħmistax-il individwu li huma lesti u kapaċi li jservu bħala arbitri hija b’dan stabbilita f’konformità mal-Artikolu 85(1) tal-Ftehim u tinstab fl-Anness ta’ din id-Deċiżjoni.
               
               
                  2.   Il-lista ta’ arbitri msemmija fil-paragrafu 1 hija stabbilita mingħajr preġudizzju għal kwalunkwe regola speċifika stabbilita fil-Ftehim jew li tista’ tiġi adottata mill-Kumitat tal-EPA.
               
            
            
               Artikolu 2
               Il-lista ta’ arbitri msemmija fil-paragrafu 1 tista’ tiġi emendata b’deċiżjoni mill-Kumitat tal-EPA f’konformità mal-Artikolu 92(4) tal-Ftehim.
            
            
               Artikolu 3
               Din id-Deċiżjoni għandha tidħol fis-seħħ fil-jum li tiġi ffirmata.
            
            
               Magħmul fi …, …
               
                  
                     Għar-Repubblika tal-Kamerun
                  
                  
                     …
                  
               
               
                  
                     Għall-Unjoni Ewropea
                  
                  
                     …
                  
               
            
         
      
      
         
            ANNESS
            
               Lista ta’ arbitri (Artikolu 85(1) tal-Ftehim)
            
            Arbitri magħżula mill-Parti Afrika Ċentrali (il-Kamerun):
            
                         
                     
                     
                        Is-Sinjura Mildred Alugu BEJUKA - Il-Kamerun
                     
                  
                         
                     
                     
                        Is-Sur Jean Michel MBOCK BIUMLA - Il-Kamerun
                     
                  
                         
                     
                     
                        Is-Sur Henri-Désiré MODI KOKO BEBEY - Il-Kamerun
                     
                  
                         
                     
                     
                        Is-Sur David NYAMSI - Il-Kamerun
                     
                  
                         
                     
                     
                        Is-Sur OUSMANOU - Il-Kamerun
                     
                  Arbitri magħżula mill-Parti Unjoni Ewropea:
            
                         
                     
                     
                        Is-Sur Jacques BOURGEOIS - il-Belġju
                     
                  
                         
                     
                     
                        Is-Sur Claus – Dieter EHLERMANN - il-Ġermanja
                     
                  
                         
                     
                     
                        Is-Sur Pieter Jan KUIJPER - in-Netherlands
                     
                  
                         
                     
                     
                        Is-Sur Giorgio SACERDOTI - l-Italja
                     
                  
                         
                     
                     
                        Is-Sur Ramon TORRENT - Spanja
                     
                  Arbitri magħżula b’mod konġunt miż-żewġ Partijiet:
            
                         
                     
                     
                        Is-Sur Thomas COTTIER - (l-Iżvizzera)
                     
                  
                         
                     
                     
                        Is-Sur Fabien GÉLINAS - il-Kanada
                     
                  
                         
                     
                     
                        Is-Sinjura Merit E. JANOW - l-Istati Uniti
                     
                  
                         
                     
                     
                        Is-Sinjura Anna KOUYATE - Mali
                     
                  
                         
                     
                     
                        Is-Sur Helge SELAND - in-Norveġja